CELEX: 32008D0209
Language: lt
Date: 1204848000000
Title: 2008/209/EB: 2008 m. kovo 7 d. Komisijos sprendimas, kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms pieno perdirbimo įmonėms Bulgarijoje ir Rumunijoje (pranešta dokumentu Nr. C(2008) 827) (Tekstas svarbus EEE)

8.3.2008   
            
            
               LT
            
            
               Europos Sąjungos oficialusis leidinys
            
            
               L 65/18
            
         
      KOMISIJOS SPRENDIMAS
   
   2008 m. kovo 7 d.
   kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms pieno perdirbimo įmonėms Bulgarijoje ir Rumunijoje
   (pranešta dokumentu Nr. C(2008) 827)
   (Tekstas svarbus EEE)
   (2008/209/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f punkto pirmą pastraipą,
   kadangi:
   
               (1)
            
            
               Bulgarijos ir Rumunijos stojimo aktu Bulgarijai buvo nustatytas pereinamasis laikotarpis, per kurį tam tikros pieno perdirbimo įmonės turėjo užtikrinti atitiktį 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (1), nuostatoms.
            
         
               (2)
            
            
               Stojimo akto VI priedo priedėlis iš dalies pakeistas Komisijos sprendimais 2007/26/EB (2) ir 2007/689/EB (3).
            
         
               (3)
            
            
               Bulgarija pateikė garantijas, užtikrinančias, kad dvi pieno perdirbimo įmonės baigė modernizavimo procesą ir dabar atitinka Bendrijos teisės aktus. Šioms įmonėms leidžiama gauti ir atskirai perdirbti reikalavimus atitinkantį bei jų neatitinkantį pieną. Todėl šias įmones reikėtų įtraukti į VI priedo priedėlio II skyriaus sąrašą.
            
         
               (4)
            
            
               Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo priede išvardytos įmonės įtraukiamos į Bulgarijos ir Rumunijos stojimo akto VI priedo priedėlio II skyrių.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. kovo 7 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 139, 2004 4 30, p. 55; pataisyta versija OL L 226, 2004 6 25, p. 22. Reglamentas su paskutiniais pakeitimais, padarytais Komisijos reglamentu (EB) Nr. 1243/2007 (OL L 281, 2007 10 25, p. 8).
   
      (2)  OL L 8, 2007 1 13, p. 35.
   
      (3)  OL L 282, 2007 10 26, p. 60.
   
      PRIEDAS
      Pieno įmonės, kurias reikia įtraukti į Bulgarijos ir Rumunijos stojimo akto VI priedo priedėlio II skyrių
      
         
                     „Dobrich regionas – Nr. 8
                  
               
                     12
                  
                  
                     BG 0812009
                  
                  
                     „Serdika – 90“ AD
                     gr. Dobrich ul.
                  
                  
                     
                                 gr. Dobrich
                              
                           
                                 ul. „25 septemvri“ 100
                              
                           
               
                     Smolyan regionas – Nr. 21
                  
               
                     13
                  
                  
                     BG 2112001
                  
                  
                     „Rodopeya – Belev“ EOOD
                     gr. Smolyan
                  
                  
                     
                                 gr. Sliven
                              
                           
                                 kv. „Rechitsa““